Tarybos Sprendimas
2002 m. gruodžio 19 d.
dėl susitarimo sudarymo pasikeičiant raštais tarp Europos bendrijos ir Jungtinių Amerikos Valstijų dėl tarifų nuolaidų javams, numatytų 1994 m. GATT CXL sąraše (EB)
(2003/254/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalimi,
atsižvelgdama į Komisijos pasiūlymą,
kadangi:
(1) 2002 m. liepos 26 d. Taryba įgaliojo Komisiją pradėti derybas pagal 1994 m. GATT XXVIII straipsnį dėl tam tikrų tarifų nuolaidų javams pakeitimo. 2002 m. liepos 26 d. Europos bendrija atitinkamai pranešė PPO apie savo ketinimus pakeisti tam tikras CXL sąrašo (EB) tarifų nuolaidas.
(2) Komisija vedė derybas konsultuodamasi su Komitetu, sudarytu pagal Sutarties 133 straipsnį Komisija, ir vadovaudamasi Tarybos išleistomis direktyvomis dėl derybų.
(3) Su Jungtinėmis Amerikos Valstijomis, svarbių tiekimo interesų turinčia PPO nare, Komisija sudarė susitarimą pasikeičiant raštais.
(4) Todėl susitarimas pasikeičiant raštais tarp Europos bendrijos ir Jungtinių Amerikos Valstijų forma turėtų būti patvirtintas.
(5) Siekdama užtikrinti, kad susitarimas galėtų būti visiškai taikomas iki 2003 m. sausio 1 d. ir laukdama 1992 m. birželio 30 d. Tarybos reglamento (EB) Nr. 1766/92 dėl bendro javų rinkos organizavimo [1] dalinio pakeitimo, Komisija turėtų būti įgaliota priimti laikinas šio reglamento išlygas.
(6) Šiam sprendimui įgyvendinti būtinos priemonės turėtų būti priimtos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgaliojimais tvarką [2],
NUSPRENDĖ TAIP:
1 straipsnis
Šiuo dokumentu patvirtinamas susitarimas pasikeičiant raštais tarp Europos bendrijos ir Jungtinių Amerikos Valstijų dėl tarifų nuolaidų javams, numatytų 1994 m. GATT priede - CXL sąraše (EB), pakeitimo.
Susitarimo tekstas pridedamas prie šio sprendimo.
2 straipsnis
Tokiu mastu, koks yra būtinas, kad būtų leidžiama visiškai taikyti šį susitarimą nuo 2003 m. sausio 1 d., Komisija gali daryti išlygas Reglamentui (EEB) Nr. 17666/92, vadovaudamasi šio sprendimo 3 straipsnio 2 dalyje nurodyta tvarka tol, kol tas reglamentas nebus iš dalies pakeistas, tačiau ne vėliau kaip iki 2003 m. birželio 30 d.
3 straipsnis
1. Komisijai padeda Javų verslo vadybos komitetas, įsteigtas Reglamento (EEB) Nr. 1766/92 23 straipsniu.
2. Darant nuorodą į šią dalį, taikomi Sprendimo 1999/468/EB 4 ir 7 straipsniai.
Sprendimo 1999/468/EB 4 straipsnio 3 dalyje nustatytas laikotarpis - vienas mėnuo.
3. Komisija patvirtina darbo tvarkos taisykles.
4 straipsnis
Tarybos pirmininkas įgaliojamas paskirti asmenį, kuris būtų įgaliotas pasirašyti Bendriją įpareigojantį susitarimą.
Priimta Briuselyje, 2002 m. gruodžio 19 d.